“หุ้นยุโรป” ปิดบวกในรอบ 4 สัปดาห์ กลุ่มแบงก์-เหมืองแร่หนุนตลาด
“หุ้นยุโรป” ปิดบวกในรอบ 4 สัปดาห์ กลุ่มแบงก์-เหมืองแร่หนุนตลาด นำโดยดัชนี CAC-40 ตลาดหุ้นฝรั่งเศสปิดที่ 6,212.33 จุด เพิ่มขึ้น 86.43 จุด หรือ 1.41%, ดัชนี DAX ตลาดหุ้นเยอรมนีปิดที่ 13,088.21 จุด เพิ่มขึ้น 183.89 จุด หรือ 1.43%
“หุ้นยุโรป” ปิดบวกในรอบ 4 สัปดาห์ กลุ่มแบงก์-เหมืองแร่หนุนตลาด นำโดยดัชนี CAC-40 ตลาดหุ้นฝรั่งเศสปิดที่ 6,212.33 จุด เพิ่มขึ้น 86.43 จุด หรือ 1.41%
10 ก.ย. 2565

ผู้สื่อข่าวรายงานว่า ตลาดหุ้นยุโรปปิดบวกในวันศุกร์ (9 ก.ย.) และปรับตัวขึ้นเป็นสัปดาห์แรกในรอบ 4 สัปดาห์ โดยหุ้นกลุ่มธนาคารพุ่งขึ้นจากการคาดการณ์ที่ว่า ธนาคารกลางยุโรป (ECB) จะปรับขึ้นอัตราดอกเบี้ยต่อไป ขณะที่หุ้นกลุ่มเหมืองแร่ได้แรงหนุนจากราคาโลหะที่พุ่งขึ้น
ทั้งนี้ ดัชนี STOXX 600 ปิดที่ 420.37 จุด เพิ่มขึ้น 6.28 จุด หรือ +1.52% ส่วนดัชนี CAC-40 ตลาดหุ้นฝรั่งเศสปิดที่ 6,212.33 จุด เพิ่มขึ้น 86.43 จุด หรือ +1.41%, ดัชนี DAX ตลาดหุ้นเยอรมนีปิดที่ 13,088.21 จุด เพิ่มขึ้น 183.89 จุด หรือ +1.43% และดัชนี FTSE 100 ตลาดหุ้นลอนดอนปิดที่ 7,351.07 จุด เพิ่มขึ้น 89.01 จุด หรือ +1.23%
โดยตลาดหุ้นยุโรปปรับตัวขึ้น โดยได้แรงหนุนจากหุ้นกลุ่มธนาคารยูโรโซนซึ่งพุ่งขึ้น 3.2% ซึ่งเป็นการปรับตัวขึ้นเมื่อคิดเป็นเปอร์เซ็นต์มากที่สุดในรอบเกือบ 2 เดือน หลังธนาคารกลางยุโรป (ECB) ปรับขึ้นอัตราดอกเบี้ย 0.75% ในวันพฤหัสบดีและให้คำมั่นที่จะปรับขึ้นอัตราดอกเบี้ยต่อไป โดยตลาดคาดว่า ECB จะปรับขึ้นอัตราดอกเบี้ยอีก 0.75% ในเดือนธ.ค.
ส่วนหุ้นกลุ่มเหมืองแร่ พุ่งขึ้น 3.0% เนื่องจากดอลลาร์ที่อ่อนค่า และมาตรการใหม่ในการกระตุ้นเศรษฐกิจจีน ได้หนุนราคาโลหะอุตสาหกรรมและสินแร่เหล็ก
อย่างไรก็ตาม แม้ดัชนี STOXX 600 ปิดบวก 1.1% ในสัปดาห์นี้ นักลงทุนกลับไม่แน่ใจว่าตลาดจะทะยานขึ้นได้อย่างต่อเนื่องหรือไม่ เนื่องจากรัสเซียยังคงปิดท่อส่งก๊าซให้กับยุโรปอย่างไม่มีกำหนดท่ามกลางวิกฤตค่าครองชีพสูงในยุโรป
หุ้นเทเลคอม อิตาเลีย พุ่งขึ้น 2.8% หลังแหล่งข่าวเปิดเผยว่า บริษัทใกล้ที่จะเริ่มกระบวนการขายหุ้นส่วนน้อยในธุรกิจบริการองค์กร